Charles Francis Richter itu apa sih? Jelaskan dalam bahasa jawa ya

Charles Francis Richter ya iku penemu skala richter. Skla richter ya iku ukuran kakuwatan lindhu. Charles Francis Richter lair ing sawijining peternakan ing Hamilton, Ohio, Amérikah Sarékat, tanggal 26 April 1900. Nalika isih enom, dhèwèké ngalih ana ing Los Angeles. Dhèwèké kuliyah ana ing Universitas of Southem California, wiwit umur 16 taun. Banjur dhèwèké nerusaké kuliyah ing  Stanford University. Sawisé iku, Richter uga nerusaké kuliyahe ana ing Universitas Cal Tech (California Institut of Technologi) lan candhaké dhèwèké éntuk gelar dhoktoral (ph.D) ing babagan téyori fisika. Nalika nyandhang gelar Ph.D, Richter kepéngin nyambut gawé ing Cal Tech minangka ahli fisika. Dhèwèké ditampa minangka ahli seismologi, ya iku babagan kang ora pati dikuwasani dhèwèké. Nanging, saking sregepe anggoné nyambut gawé, mula dhèwèké malah dadi ahli seismologi kang misuwur ing donya. Ing Cal Tech, Richter uga kasil anggoné ngembangaké sawijining cara kanggo ngenali kakuwatan lindhu kanthi gunakake ukuran kang objektif.

Nalika iku, kekutan lindhu diukur nganggo tingkat kerusakan kang kelakon. Richter lan kancane ya iku Beno Gutenberg, nemu skala ukuran mau, lan nyebarake panemone mau lantaran paper taun 1935. Skala kang diciptakake Richter iki dhedhasar dhuwure seismik, ya iku gelombang laut. Skala Richter minangka logaritma, kang mundhak ing sawijining magnitudo kang padha karo amplitudo ping 10. Magnitudo lindhu diukur aka kekuwatan ènergi kang diukur saka amplitudo gelombang seismik kang didata saka pirang-pirang panggonan. Panyaruwene Richter, sansaya gedhé kekuwatan intrinsik lindhu, ateges sansaya gedhé uga amplitudo obahing seismik ing jarak tinamtu. Angka amplitudo iki diolihi saka piranti pengukur seismik gawéne Wood-Anderson. Saliyané gawé skala richter, Richter uga nulis buku teks kanggo seismik. Buku mau ya iku Elementary Seismologi (1958) lan Seismicity of The Eart kang ditulis déning Beno Guteberg (1954). Charles Francis kawin karo Lilian Brand taun 1928. Richter tinggal donya tanggal 20 April 1985 ing Altadena, California.